
Τσοπάνης-Δρ Ιστορίας και Φιλοσοφίας των Θρησκευμάτων 


Αυσϊγαοϊ 

Ὀιγίπρ ἴπε Πιςϊ εεηϊωγίες οἱ (ηγὶςιϊαΠΙϊγ, ΜΙίηΓας’ πιγςῖεγίςς ννθΓς ἴμε πιαίη Γα]ἰρίοιυς Γίνα[, ἵη 3 ΝΥ, 
οἳ ἴῃπα ἴπθη πθινΙγ οςἴαβιἰσῃ6ά (Πηγίςϊί8η ΕΠΙΓΟΠ. ΒΥ ἵῃα 3Γά εθηίιΓΥ ἴπεγ Παα ραΐηθα εοησἰάεγαβ|α 
ΡΓοιπα ἰπ ἴπμο ν/εςίθγη ννοΓἰά απα ἵοπαςθα ἴο Ώ6εοπ]θ ἴπς αοπιἰπαηῖ πηγςίίσα| Γαἱἱρίοη οἳ ἴπε Βοπιᾶη 
ΕπιρἰΓ6. Ας ἃ ΡρυΓΘΙΥ πηϊ]ζαγὶςστἰο απα πιαἰε-αοπιἰπαϊαα Γαἰἱρίοη, ἰπ [αεῖ, ἰῖ ννας ΤανοΓθεά Ὀγ ἴῃθ ΒοπἹᾶή 
σἰαΐθ. Ας ΜαΓους ΑιΓεαίίµς σαἰα, "ΙΓ 5οπἹθ αθααιγ σἶη «ἴορραα ἴπα ἄενεἰορπιεπῖ οἳ (ΠηϊςιϊαΠΙϊγ, ἵπα 
νιογ|ά ννουἰα Ώ6εοπ]θ ΜΙῃΓαίς."' 


Τα μυστήρια του Μίθρα αποτέλεσαν κατά τους πρὠτους αιώνες του χριστιανισμού τον κύριο 
θρησκευτικό αντίπαλο, τρόπο τινά, της νεοϊδρυθείσας τότε χριστιανικής εκκλησίας. Μέχρι και τον 
3ο αιώνα είχαν κερδίσει αρκετό ἐδαφος στον δυτικό κόσµο και έτειναν να γίνουν η κυρίαρχη 
µυστηριακή θρησκεία της ρωμαϊκής αυτοκρατορίας. Ως καθαρά µιλιταριστιική και 
ανδροκρατούµενη θρησκεία, μάλιστα, ευνοείτο και απὀ το ρωμαϊκό κατεστημένο. Όπως είπε ο 
Μάρκος Αυρήλιος, «αν κάποιο θανάσιµο αμάρτημα σταματούσε την ανάπτυξη του χριστιανισμού, 
ο κόσμος θα γινόταν µιθραϊκός». 


Τα μυστήρια του Μίθρα προερχόμενα απὀ την ανατολή, όπως και ο χριστιανισμός, είχαν ορισμένα 
χαρακτηριστικά που τα έκαναν να μοιάζουν πολύ µε τα χριστιανικά τελετουργικά, γεγονός το 
οποίο πρόσεξαν οι χριστιανοί Απολογητές και οι πρὠτοι εκκλησιαστικοί πατέρες, και 
προσπάθησαν ο καθένας να το ερμηνεύσει µε τον τρόποτου. Οι ερμηνείες που δόθηκαν για αυτές 
τις ομοιότητες και τις τρανταχτές αντιστοιχίες μεταξύ των τελετουργικών του χριστιανισμού και 
των μιθραϊκών μυστηρίων ήταν πάντοτε μεταφυσικής υφής. Σύµφωνα µε αυτές ο διάβολος είχε 
εμπνεύσει µια µίµηση των χριστιανικών μυστηρίων στους λάτρεις του Μίθρα προκειµένου να 
παρασύρει τους ανθρώπους µακριά απὀ την Εκκλησία. Άρα τα µιθραϊκά τελετουργικά δεν ήταν 
τίποτε άλλο απὀ δαιµονικἐς απομιμήσεις των χριστιανικών και απευθύνονταν σε πονηρά 
πνεύματα. Από αυτές τις θέσεις Φαίνεται καθαρά ο πόλεμος που είχε ξεσπάσει μεταξύ της 
νεοϊδρυθείσας τότε Εκκλησίας και της πολύ δυναμικής, την εποχή εκείνη, µιθραϊκής µυστηριακής 
λατρείας. Μετά την ήττα του μιθραϊσμού και την καταστροφή των ναών και των λατρευτικών 
κειμένων του πολλά στοιχεία απὀ το τελετουργικό της µιθραϊκής λατρείας χάθηκαν. Έχοντας 
γνώση αυτού του κενού και βασιζόμενοι σε όσα στοιχεία ἐφεραν στο φως οι αρχαιολογικές 
ανακαλύψεις και οι ανασκαφές, θα προσπαθήσουμε στην συνέχεια να ανασυνθέσουµε εκείνη την 
ανατολίτικη µυστηριακή λατρεία που περιελάµβανε πάµπολλα στοιχεία αστρονομίας και 
αστρολογίας και που διαδόθηκε ευρύτατα για κάποιους αιώνες στην ρωμαϊκή αυτοκρατορία. Για 
να δώσουμε µια πλήρη εικόνα της µυστηριακής λατρείας του Μίθρα θα ξεκινήσουμε από την 
αρχαία περσική θρησκεία και μυθολογία όπου βρίσκονται και οι ρίζες της. 


Η λατρεία του Μίθρα χρονολογείται απὀ τις αρχές της εμφάνισης του ινδοϊῖρανικού λαού. Στο 
πανάρχαιο βεδικό πάνθεο, όπως και στην µηδοπερσική θρησκεία καθώς και σε εκείνη της Αβέστα, 

ο Μίθρα έχει την θέση του, πότε δίπλα στον Βαρούνα και πότε δίπλα στον Αχούρα-Μάζδα, 
ωςθεός του Φωτός και της αλήθειας. Στην προαβεστική θρησκεία της Περσίας, ο Μίθρας 
καταλαμβάνει την θέση του μεσολαβητή μεταξύ του ανώτερου και φωτεινού κόσμου, όπου 
κυριαρχεί ο Αχούρα-Μάζδα (Ορµάζδ) και του κατώτερου κόσμου, στον οποίο ασκεί την ολέθρια 
δραστηριότητα του ο Άνγκρα Μαϊνίου. (Αριμάν) Την περίοδο των Αχαιμενιδών, ο Μίθρα και η θεά 
Αναχίτα είναι οι κυρίαρχες θεότητες, µαζί µε τον Αχούρα Μάΐδα. Οι Πέρσες βασιλείς τιμούσαν 
ιδιαιτέρως τον Μίθρα, µε τον οποίον μοιράζονταν την βασιλική δόξα, αφού τον επικαλούνταν ως 
μάρτυρα στους όρκους τους Και ως υπερασπιστή τους στις µάχες. Ωστόσο, η θρησκεία των 
αρχαίων Περσών, υπέστη τροποποιήσεις στην Μεσοποταμία και εµποτίστηκε βαθιά απὀ την 
αστρολογία λόγω της επιρροής των Χαλδαίων σοφώὠν. Μετά την κατάρρευση της περσικής 
αυτοκρατορίας, η θρησκεία αυτή διατηρήθηκε υπό την νέα µορφή της σε µερικά βασίλεια της 
Μικράς Ασίας και τότε είναι που σημαδεύτηκε από την ελληνική επίδραση. 


Στην Μικρά Ασία ολόκληρο το περσικό θρησκευτικό πάνθεον εξελληνίστηκε και μαζί µε αυτό και ο 
Μίθρας, του οποίου η µορφή περνά ασυζητητί σε πρὠτο πλάνο. Την εποχή του εξελληνισμού τους 
όµως, κατά την οποία ο Ορµάζδ ταυτίσθηκε µετον Δία, ο Αριµάν µε τον Άδη, και οἱ άλλες µορφές 
του περσικού πανθέου αντιστοίχησαν τόσο πολύ µε το ελληνικό, ο Μίθρας διατήρησε το όνοµα 
του επειδή ο χαρακτήρας του και το αξίωμα του, δεν είχαν ένα αντίστοιχο τους μεταξύ των 
ελληνικών θεοτήτων. Εκείνη ακριβώς είναι η στιγµή κατά την οποία δημιουργείται το µεγάλο 
σύμβολο αυτήςτης µετοικισµένης θρησκείας, «ο Μίθρα ο ταυροκτόνος», διατηρώντας ὠστόσοτον 
κυρίαρχο μύθο του και την λατρεία του. Ανώτατος θεός παραμένει ο θεός-Ορµάζδ, όµως ο Μίθρα 
παραμένει ο θεϊκός ήρωας επισκιάζοντας τον Ορµάζδ, του οποίου την θρησκεία οικειοποιήθηκε. 


Έτσι ο μιθραϊσμός εξελίχθηκε σε µια εξ ολοκλήρου µυστηριακή λατρεία που τελείτο µόνο από 
μυημένους και µόνο για μυημένους. Τα μυστήρια του Μίθρα ήταν τελείως κλειστά. Επρόκειτο για 
λατρεία αδελφότητας. Από αυτήν την άποψη αυτή ομοιάζει µε τον αρχέγονο χριστιανισμό µε τους 
αυστηρούς αποκλεισμούς του και µε µια λατρεία εξολοκλήρου μυστική. Αλλά η οργάνωση των 
μιθραϊκών αδελφοτήτων ήταν πολύ πιο αυστηρή απὀ ότι εκείνη των χριστιανικών κοινοτήτων. 


Οι αδελφότητες του Μίθρα προσηλύτιζαν τα µέλη τους µόνον απὀ τις γραµµές των ανδρών, µη 
έχοντας κάποια μύηση και για τις γυναίκες. Σε ελάχιστες περιπτώσεις που η συµµετοχή κάποιων 
γυναικών στην θρησκευτική ζωή της κοινότητας είχε έναν χαρακτήρα πιο ιδιαίτερο, δέχονταν και 
αυτές έναν μυητικό τίτλο, της «Ύαινας» ή της «Λέαινας». Οι γυναίκες κρατήθηκαν µακριά από τα 
μυστήρια και δεν είχαν ποτέ ενεργό ρόλο στην τέλεση των θρησκευτικών τελετουργιών, οι οποίες 
βρίσκονταν στα χέρια των ιερέων, των πριγκίπων και των ηγετών των οικογενειών. 


Τα ιερά του μιθραϊσμού 

Η επιλογή των τόπων λατρείας του μιθραϊσμού είναι απόδειξη µιας πολύ παλιάς καταγωγής που 
πλησίαζε στην πρωτόγονη βαρβαρότητα. Τα ιερά του Μίθρα ήταν κάποια σπήλαια. Αυτά τα ιερά 
διατηρούσαν το όνοµα των σπηλαίων και προσπαθούσαν να διατηρήσουν εξίσου τον χαρακτήρα, 
την µορφή, τις αναλογίες και τις διαστάσεις τους. Υπήρχαν επίσης ακόµα µερικά οικοδοµήµατα τα 
οποία ποτέ δεν ήταν Ψηλά και των οποίων τα κύριο δωμάτιο ήταν πάντοτε µια κρύπτη, µια 
αψιδωτή κάµαρα που αναπαριστούσε, όπως λεγόταν, το στερέωμα, αλλά η οποία ονομαζόταν 
«σπήλαιον» ή «άντρον». Με άλλα λόγια επιδιωκόταν ο ναός να αποτελεί συνεχεία του βραχώδους 
σπηλαίου όπου υπήρχε στις αρχές το ιερό του Μίθρα. Και αυτό το χαρακτηριστικό έχει την 
καταγωγή του στην πανάρχαια περίοδο της ιρανικής θρησκείας. Οι πρὠτοι λάτρεις του Μίθρα 
τελειοποίησαν τα άγρια τελετουργικά τους σε τέτοιους απομονωµένους τόπους. Οι πρὠτοι 
ἱέρακες ἐκραζαν και οι πρώτοι Λέοντες έβγαζαν βρυχηθμούς σε κάποια αληθινά σπήλαια 

χορεύοντας μαγικούς χορούς και φορώντας τελετουργικές µεταμφιέσεις όπως οι ιθαγενείς της 
Αυστραλίας ή οι Ινδιάνοι της Αμερικής. 


Μια τέτοια επιλογή του ιερού τόπου ίσως να µπορεί να εξηγηθεί απὀ εκείνα που διηγείται ο 
Κικέρων (6ἱοεγο, 09 Ιθοίθις, Ι, 10), περί των μάγων της Περσίας οι οποίο ισχυρίζονταν ότι οι θεοί 
δεν δέχονταν να τους χτίσουν ναούς όπου κάποιος θα τους έκλεινε µέσα. Προς χάριν αυτής της 
αρχής, οι θιασώτες των μυστηρίων άργησαν να αρχίσουν την κατασκευή ναών αφιερωµένων στον 
Μίθρα, έχοντας κάποιους χώρους λατρείας οι οποίοι θύμιζαν σπήλαιο, το πρωταρχικό ιερό του 
θεούτους. 


Το «σπήλαιον» δεν ήταν ποτέ ένας ναός µεγάλων διαστάσεων, επειδή αποτελούσε την έδρας µιας 
αδελφότητας. Η αδελφότητα κάποιου «μιθραίου» δεν μπορούσε να είναι μεγαλύτερη απὀ µια 
εκατοντάδα προσώπων. Το µιθραϊκό ιερό περιλάµβανε έναν προθάλαμο και ένα μικρό 
σκευοφυλάκιο, µετά ακολουθούσε το κύριο δωμάτιο, η κρύπτη, στην οποία κατέβαινε µια σκάλα. 
Η κρύπτη ήταν χωρισμένη κατά µήκος σε τρία µέρη, έναν κεντρικό διάδρομο έχοντας ένα µέσο 
πλάτος 2,50 µέτρων, που κατέληγε στο στασίδι των ιεροτελεστιών και στις δύο πλευρές του 
βρίσκονταν δύο έδρανα τοποθετημένα κατά µήκος των πλαγίων τοίχων, των οποίων η ανώτατη 
επιφάνεια, πλάτους περίπου 1,50 µέτρου, ήταν κεκλιµένη. Εδώ γονυπετούσαν ή ανακλίνονταν οι 
μύστες για να παρακολουθήσουν τις τελετές Και για να λάβουν µέρος στα ιερά συμπόσια. Στο 
βάθος του ναού ήταν συνήθως διαρρυθµισµένη µια υπερυψωμµένη θολωτή αψίδα στην οποία 
ήταν τοποθετηµένη κατά κανόνα η αγαλµατένια απεικόνιση του «Μίθρα ταυροκτόνου», 
συνοδευµένη κάποτε και από άλλες θεϊκές απεικονίσεις. Μπροστά απὀ αυτήν ήταν τοποθετημένα 
τα θυσιαστήρια στα ὀποία έκαιγε η ιερή Φλόγα. 


Η παρουσία απεικονίσεων του Μίθρα του ταυροκτόνου στο βάθος των µιθραίων µάς αποκαλύπτει 
τον πρωταρχικό μύθο αυτής της θρησκείας και πιθανώς, εξίσου, την πιο επίσηµη μεταξύ των 
θυσιών του, καθώς και την σχέση μεταξύ του μύθου, της τελετουργίας και του δείπνου των 
μυστών. Σε ένα µιθραίον το πέτρινο ανάγλυφο στο οποίο παριστάνεται ο Μίθρας σκοτώνονταςτον 
ταύρο είναι τοποθετημένο σε έναν στροφέα και έχει και τις δύο πλευρές λαξεμµένες. Στο πίσω 
µέρος, πίσω απὀ τον ξαπλωμένο στην γη ταύρο, Φαίνεται ο Μίθρας και ο Ἠλιος να στέκονται 
όρθιοι. Ο Μίθρας κρατά ένα κέρας πόσεως, ενώ ο Ἠλιος του προτείνει ένα σταφύλι. Άλλες φορές, 
σε έναν από τους δευτερεύοντες πίνακες απὀ τους οποίους είναι περιτριγυρισµένη µερικές φορές 
η κεντρική σκηνή, φαίνονταν ο Μίθρας και ο Ἠλιος ξαπλωμένοι µπροστά σε κάποιο τραπέζι και 
κρατώντας ο πρὠτος ένα κέρας πόσεως ενώ ο άλλος µια κούπα. Επίσης σε ένα άλλο ανάγλυφο 
πίνακα εμφανίζονται, στην θέση του Μίθρα και του Ἠλιου, δύο μύστες καθισµένοι σαν σε 
µιθραϊκό δείπνο. Αυτές οι σχέσεις και οι αντιστοιχίες δηλώνουν ότι η κύρια απεικόνιση έχει µια 
άµεση σχέση µε την λειτουργία που τελείτο στον ναό ή καλύτερα µε τα διάφορα τελετουργικά και 
τις διάφορες στιγμές κάποιας τελετής. 


Τελετουργίες της µιθραϊκής λατρείας 

Το τελετουργικό των µιθραϊκών αδύτων περιλάμβανε, απὀ την µια μεριά, την κανονισµένη 
τελετουργία της λατρείας, µετις καθημερινές θρησκευτικές της πρακτικές, µετις περιοδικές και τις 
ετήσιες ιεροτελεστίες της, και απὀ την άλλη πλευρά, τις λεγόμενες «τελετές της µύησης», 
συσχετισµένες µε την θρησκευτική λατρεία. Κάθε άδυτο υπηρετείτο απὀ έναν ή περισσότερους 
ιερείς. Ο ιερέας ήταν ένας μύστης που είχε έναν ανώτερο βαθμό, εκείνον του «Πατέρα», μολονότι 
δεν ήταν όλοι οι «Πατέρες» ιερείς, και τα ιδιαίτερα τελετουργικά των µυήσεων τελούνταν από 
τους Πατέρες µε την βοήθεια των ιερέων, όχι όμως και απὀ τον ιερέα µόνο του. Τα ιδιαίτερα 
καθήκοντα του ιερέα ήταν, πιθανώς, όπως και στην περίπτωση των µάγων της Περσίας, εκείνα της 

επίβλεψης για την συντήρηση της αιώνιας Φλόγας, της υποχρέωσης του να απευθύνει στον Ἠλιο 
τρεις προσευχές καθημερινά, του να τελεί τις υποδεικνυόµενες θυσίες για ορισμένες ηµέρες ή να 
Φροντίζει για την εκτέλεση τους απαγγέλοντας τις παραδοσιακές ευχές και του να κάνει σπονδές 
µετην ιερή χειρολαβή ,που έπαιζε έναν ρόλο τόσο σηµαντικό στην λειτουργία της Αβέστα. 


Οι μιθραϊκές αδελφότητες δεν ήταν καθοδηγούµενες απὀ τους ιερείς, οἱ οποίοι υπήρχαν στην 
λατρεία τους αλλά µόνο για τις ανάγκες της λατρείας. Και ο πιο υψηλός βαθµός της µιθραϊκής 
µύησης, εκείνος του «Πατρός», όπως είπαμε δεν ταυτίζεται µε την ιδιότητα του ιερέα-μάγου, αλλά 
ήταν ανεξάρτητος από εκείνη. Η Αβέστα µας φανερώνει ότι η δύναμη του μαγικού ιερατείου 
περιοριζόταν στην οργάνωση της επίσηµης λατρείας. Αυτό το ιερατείο δεν θα σκεφτόταν ποτέ να 
συστήσει µερικές αδελφότητες πάνω στις οποίες να είναι κυρίαρχο. 


Η λατρεία του Μίθρα είχε µια εβδομάδα, στην οποία οι επτά ηµέρες ήταν αφιερωμένες στις επτά 
πλανητικές θεότητες και στην οποία ήταν αφιερωμένη κατά ιδιαίτερο τρόπο η πρώτη ηµέρα, η 
ηµέρα του Ηλίου. Υπήρχαν ακόµα και μερικοί εποχιακοί εορτασμοί, μεταξύ των οποίων 
διακρίνονται η γέννηση του Ηλίου, στο χειμερινό ηλιοστάσιο, στις 25 Δεκεμβρίου, καθώς και µια 
άλλη σηµαντική γιορτή στην ισηµερία της άνοιξης, επειδή σε αυτήν την περίοδο του έτους 
Φαίνεται ότι γίνονταν συνήθως οι µυήσεις. 


Η μύηση στα μιθραϊκά μυστήρια 

Η μύηση στα μιθραϊκά μυστήρια είχε έντονο το εσωτερικό στοιχείο. Με την μύηση το νέο µέλος 
δεσµευόταν ότι δεν θα αποκαλύψει την εσωτερική διδασκαλία που του εκμυστηρεύονταν και ότι 
δεν θα κοινολογήσει το μυστικό των τελετουργικών στα οποία συμμετείχε. Η µιθραϊκή μύηση ήταν 
πολύ επηρεασμένη από τα μαγικά τελετουργικά της ανατολής. Μπορεί βέβαια τα μυστήρια να 
είναι µια θρησκεία και όχι µια μαγεία, και οι δύο τύποι µύησης να είναι διαφορετικοί, αλλά από 
την άλλη µεριά, η µαγεία δεν ήταν ξένη στα μυστήρια και οι μάγοι κατείχαν µια πληθώρα 
από τύπους για την καταπολέμηση των κακών πνευμάτων. 


Μεταξύ των προὐποθέσεων οι οποίες απαιτούνταν για την μύηση απαριθμούνται μερικές 
«δοκιμασίες» αρκετά δύσκολες. Ο άγιος Γρηγόριος ο Ναζιαζηνός µιλά περί «βασανισµών και 
μυστικιστικώὠν καυτηριασμών» στους οποίους υποβάλλονταν οι πιστοί του Μίθρα. Εκείνα τα 
εγκαύματα δεν είναι τίποτα άλλο παρά το σηµάδι που έθεταν στο μέτωπο τους οι μυούμενοι στον 
βαθµό του Στρατιώτη, όπως θα δούµε παρακάτω. Σύµφωνα µε έναν σχολιασμό του Αγίου 
Γρηγορίου, οι βασανισμοί συνίσταντο στην δοκιμασία µε την βοήθεια του νερού, της Φωτιάς, του 
χιονιού, της πείνας, της δίψας και κάποιων εκτεταμένων αγώνων. Τηρούνταν αναμφισβήτητα η 
νηστεία και η εγκράτεια. Το μµυητικό τελετουργικό διατηρούσε ορισμένες αιματηρές τελετές και 
αναπαραστάσεις κάποιων αγώνων στους οποίους υποβάλλονταν μύστες και μυούμενοι. 


Ο ιστορικός Λαμπρίδιος γράφει σχετικά µε τον Κόμοδο, ότι αυτός ο αυτοκράτορας τέλεσε τα 
μυστήρια του Μίθρα µε έναν αληθινό Φόνο, την εποχή που, σύμφωνα µε το έθιμο, θα έπρεπε 
µόνο να μιμούνταν κάτι τέτοιο. Η πληροφορία Φαίνεται να είναι αξιόπιστη: υπήρχε στα αλήθεια 
µια προσποίηση Φόνου που διαπράτετο απὀ τον μύστη ή ενώπιον αυτού, ή ίσως ακόµα και από 
πάνω του. Ο Κόµοδος τελώντας τα τελετουργικά πιθανώς µε την ιδιότητα του «Πατρός» και εξ’ 
αφορµής της µύησης κάποιου «Στρατιώτη», θα δολοφόνησε τον υποψήφιο ενώ έπρεπε µόνο να 
προσποιηθεί ότι τον σκότωνε. Πιθανώς δεν επρόκειτο για προσποίηση ενός συνηθισμένου φόνου 
ούτε µιας ανθρωποθυσίας που προσφερόταν άµεσα στον θεό, αλλά μάλλον ενός αγώνα ο οποίος 
μπορούσε να έχει εξ αρχής µια σηµασία µαγικό-θρησκευτική. Και µόνο µε την έννοια αυτή ο 
θάνατος κάποιου νικηµένου θα μπορούσε να θεωρηθεί µια ανθρωποθυσία. Αργότερα, ο αγώνας 

αυτός µετασχηµατίσθηκε σε µια δοκιμασία περισσότερο ή λιγότερο επικίνδυνη και κατά συνεπεία 
σε ένα λειτουργικό µύθευμα. Αλλά ο Κόμοδος διέπραξε έναν αληθινό φόνο, επειδή ο υποψήφιος 
δεν υπερασπίσθηκε τον εαυτό του. Ο ιστορικός Λαμπρίδιος λέει καθαρά ότι δεν επρόκειτο παρά 
µόνο για την προσποίηση κάποιας θανάτωσης και δεν είχε υπόψη µια ανθρωποθυσία. Η 
πανάρχαια θρησκεία των Περσών ωστόσο γνώριζε ανθρωποθυσίες, τελούμενες, όπως Φαίνεται, 
κυρίως στην λατρεία του Αριµάν. (Ηροδότου, ΥΙΙ, 113-114). Τις ανθρωποθυσίες των Περσών µάγων 
επιβεβαιώνει και ο Λατίνος ιστορικός Πλίνιος, όµως την εποχή της ρωμαϊκής αυτοκρατορίας δεν 
γίνονταν πλέον ανθρωποθυσίες στα πλαίσια των μυστηρίων. 


Σύμφωνα µε τον Λαμπρίδιο ο Κόμοδος είχε σκοτώσει λιοντάρια και ανθρώπους, καθώς και 
μερικούς σακάτες και από τα δύο πόδια µεταμφιεσμένους σε δράκοντες, οἱ οποίοι φορούσαν 
τεχνητές ουρές κατασκευασμένες απὀ πανί. Το κείµενο είναι αρκετά ασαφές, πιθανώς λόγω του 
ότι ο ιστορικός δεν καταλάβαινε πολύ καλά τα δεδοµένα τα οποία περιέγραφε, αλλά η 
πληροφορία Φαίνεται να αναφέρεται στα τελετουργικά των μυστηρίων του Μίθρα, όπου ο 
αυτοκράτορας Κόμοδος, εξοπλισµένος µε ένα ρόπαλο, παριστάνοντας τον Μίθρα που κυνηγούσε 
αγρία θηρία είχε εξοντώσει στα αλήθεια έναν ορισμένο αριθµό «Λεόντων», αντί να προσποιηθεί 
ότι τους κυνήγησε. Στα μνημεία δεν αναπαρίσταται το σκηνικό ενός τέτοιου τελετουργικού. Όμως 
σε ορισμένα ανάγλυφα παρουσιάζεται ο υπέρτατος θεός καταβάλλοντας έναν γίγαντα, έναν 
άνθρωπο του οποίου το σώμα τελειώνει σε µια ουρά φιδιού. Τον ρόλο αυτού θα έπαιζαν οι 
σακάτες για τους οποίους µιλά ο Λαμπρίδιος. Φαίνεται ότι πρόθεση του Κόμοδου ήταν να 
αποδώσει µε έναν τρόπο όσο το δυνατόν πιο αληθινό τον αγώνα του Ορµάζό εναντίων των 
θηρίων. Είναι ευνόητο ένας χριστιανός συγγραφέας όπως ο άγιος Ιουστίνος να µέμφεται τις 
τελετές του Μίθρα, για την έλλειψη τους σε σοβαρότητα, υπονοώντας ότι οι υποψήφιοι στην 
μύηση εµπαίζονταν. Τους περιγράφει µε τα µάτια δεμένα στο µέσο ενός ξέφρενου πλήθους που 
σειόταν γύρω τους. «Κάποιοι μιμούνταν τον κρωγµό του ιέρακος και χτυπούσαν τα Φτερά τους. 
Άλλοι έβγαζαν βρυχηθμούς όπως τα λιοντάρια. Κάποιοι μεταξύ των υποψηφίων, έχοντας τα χέρια 
δεµένα µε έντερα κότας, πηδούσαν πάνω απὀ λάκκους γεµάτους µε νερὀ. Ένα άτοµο, που έκανε 
την εμφάνιση του µε ένα ξίφος, απέκοπτε τα εντόσθια, ὡς κάποιος ελευθερωτής. Αλλά ακόµα 
συνέβαιναν πράγματα πολύ πιο άσχημα.» Οι πιο πολλές πληροφορίες είναι πραγματικές. Οι 
ανασκαφές απέδειξαν ότι καταναλώνονταν παρά πολλά πουλερικά µε την ευκαιρία των τελετών 
του Μίθρα. Το τελετουργικό των δεµένων χεριών µε έντερα πτηνών ήταν πιθανώς µια απὀ αυτές 
τις δοκιμασίες που αποτελούσαν µέρος της µύησης. 0Ο άκοµψος χαρακτήρας του βεβαιώνει την 
παλαιότητα του. 


Οι επτά βαθμίδες των μυστών 

Οι επτά βαθμίδες της µιθραϊκής µύησης είχαν καθορισθεί µε βάση τους επτά πλανήτες και 
αντιστοιχούσαν στις επτά πλανητικές σφαίρες, τις οποίες η ψυχή ήταν υποχρεωμένη να διασχίσει 
για να φθάσει στην κατοικία των µακαρίων. Κατά συνέπεια ο καθορισμός των επτά βαθμίδων των 
μυστών δεν είναι προγενέστερος της αστρολογικής επίδρασηςτης Βαβυλώνας. 


Ο άγιος Ιερώνυμος γράφοντας στην Λαέτια, είχε την χαρά να της αποδείξει την µιθραϊκή μόρφωση 
του μνημονεύοντας τις επτά βαθμίδες της µιθραϊκής µύησης. Το έτος 377 ο νομάρχης της Ρώμης 
Γράκχος προσηλυτισµένος πρόσφατα στον χριστιανισμό, απέδειξε τον ζήλο του καταστρέφοντας 
ένα µιθραίο. Ο ἁγιος ἱερώνυμος υπενθυμίζει αυτό το ευσεβές κατόρθωμα: «Δεν είναι άραγε 
αλήῦεια ότι ο συγγενής σας Γράκχος, του οποίου το ὀνομα είναι συνώνυμο µε την ευγένεια των 
πατρικίων, της εποχή που ήταν νομάρχης της πόλης κατεδάφισε Και κατέστρεψε το άντρο του 
Μίδρα µαζί µε όλες τις δηριώδεις απεικονίσεις που εξυπηρετούσαν στην μύηση του Ιέρακος, του 
Κρύφιου, του Στρατιὠτη, του Λέοντος, του Πἐρση, του Ηλιοδρόμου και του Πατρός, γεγονός για το 

οποίο έλαθε το θάπτισµα του Χριστού, Και το οποίο ήταν, για να το πω ἔτσι, µια εγγύηση της 
πίστεως του;» [Ερ. 6ΝΙΙ, αα Ιαεϊαπι.) Οι επιγραφές επιβεβαιώνουν λεπτομερειακά αυτή την 
απαρίθµηση. Οι «θηριώδεις μορφές» αποτελούν το σύνολο των λατρευτικών αντικειμένων, 
αγάλματα και ανάγλυφα απεικονίζονται τις θεότητες, αλλά κυρίως τους πάγκους των μυστών που 
έφεραν ορισμένα διακριτικά σηµάδια σχετικά µε τα ονόματα τους. Ο «Ιέραξ» εμφανιζόταν στις 
τελετουργίες µε ένα κεφάλι πουλιού, ενώ ο «Λέοντας» µετο μουσούδιτου ίδιου ζώου. 


Ο Πορφύριος συσχετίζει τις ζωικές επωνυμίες των βαθμίδων µύησης µε τα σύμβολα του ζωδίου 
και µε την μετεμψύχωση. Η ιδέα της μετεμψύχωσης δικαιολογείται µε την έννοια ότι παρόµοιοι 
χαρακτηρισμοί προὐποθέτουν την ύπαρξη στην αρχή ενός είδους µυστικιστικής κοινωνίας μεταξύ 
µιας ανθρώπινης ομάδας και ενός ζωικού είδους. Είναι µια σχέση ανάλογη µε εκείνη που υπάρχει 
στην βάση του τοτεμισμού χωρίς όμως να είναι ακριβώς µια σχέση τοτεµική. Δικαιολογημένα οι 
ἱερακες και οι Λέοντες του Μίθρα παραβάλλονταν µε τις Άρκτους της Αρτέμιδος της Βραυρώνος, 
µε τους Ταύρους του Διονύσου και µε τους πώλους της Δήμητρας. Εδώ συναντούμε τα ονόματα 
περισσοτέρων ζώων που υπάρχουν στην υπηρεσία µιας µόνης θεότητας αλλά η αρχή είναι η ίδια. 
Αρχικά δεν γίνεται λόγος ούτε περί της ιδιαίτερης σχέσης µιας ομάδας µε ένα συγκεκριµένο ζώο, 
όπως στην τοτεµική σχέση, ούτε περί της λατρείας µιας θεότητας αναπαριστάµενης µε την µορφή 
κάποιου ζώου και µε το οποίο οι άνθρωποι θα πίστευαν ότι είχαν ταυτισθεί ενδυόµενοι το δέρµα 
του ζώου στο οποίο ήταν αφιερωμένοι. Στην αρχή, το ίδιο το ζώο ήταν προικισµένο µε το πνεύμα, 
ήταν ένα πνεύμα. Οι άνθρωποι απλώς αποκτούσαν το πνεύμα του είδους στο οποίο το ζώο ανήκε 
τρώγοντας το κρέας και φορώντας το δέρµα του. Το πνεύμα έχαιρε µιας κάποιας ανεξαρτησίας 
επέλεγε σεποιους θα µεταδιδόταν. 


Σίγουρα, οι Ιέρακες και οι Κρύφιοι πρέπει να θεωρούνταν κατώτερες βαθμίδες. Ο Πορφύριος 
αναφέρει κατά τρόπο σαφή για τους Ιέρακες ότι ήταν «επικουρικοί». Στις αναπαραστάσεις του 
Μίθρα του ταυροκτόνου εµφανίζεται συχνά ένας Ιέραξ ερχόμενος προς τον θεό και τον οποίον ο 
Μίθρας Φαίνεται κάποιες Φορές ὁτι τον κοιτά. Ο Ιέραξ είναι πιθανώς ο αγγελιαφόρος που 
αποστέλλεται στον Μίθρα, πιθανώς εκ µέρους του Ηλίου, µε την εντολή να θυσιάσει τον ταύρο. Ὁ 
ρόλος του συνιστά µιαν ένδειξη αρκετά καθαρή του υφισταμένου λειτουργήματος το οποίο 
τελούσαν οι Ἱέρακες σαν αγγελιοφόροι και σαν υπηρέτες φροντίζοντας για τα ασήμαντα χρειώδη 
δίπλα στους μύστες κατά την περίοδο της εκτέλεσης της θεϊκής υπηρεσίας. Ο βαθµόςτους µπορεί 
να απονεµετο σε παιδιά µιας και µε βεβαιότητα αυτός ήταν κανόνας στους πανάρχαιους χρόνους, 
όπου η νεανική τάξη αποτελούσε το πρώτο βήμα προςτους ανώτερους βαθμούς. 


Περί των Κρύφιων δεν είναι γνωστόν σχεδὀν τίποτε, παρά µόνο ότι αυτοί δεν ήταν ορατοί κατά τις 
τελετουργίες. Δεν απεικονίζονται ούτε στα ανάγλυφα, κάτι που δεν πρέπει να µας εκπλήσσει 
αφού έµεναν κρυμμένοι. Το όνοµα τους προερχόταν απὀ το γεγονός ότι στις συγκεντρώσεις της 
κοινότητας ήταν «κρυμμένοι απὀ ένα πέπλο». Στην γενική οικονομία των μυστηρίων, αυτή η τάξη, 
που βρισκόταν μεταξύ της κατηγορίας για τα παιδιά, των ἱεράκων, και της κατηγορίας για τους 
ενήλικες, των Στρατιωτώὠν, ήταν, τουλάχιστον στην αρχή, η τάξη που προοριζόταν για τους 
εφήβους που έφταναν στην ηλικία της ήβης και υπόκειντο σε µια ιδιαίτερη κατηγορία, όντες 
αποχωρισµένοι απότις µητέρες τους μαζί µετις οποίες περνούσαν την παιδική ηλικία, αλλά χωρίς 
να γίνονται ακόµα αποδεκτοί εξ’ ολοκλήρου στην κοινωνία των ανδρών, καθώς συνηθιζόταν στους 
περισσότερους απολίτιστους λαούς. 


Ο Στρατιώτης ανήκε, όπως Φαίνεται στην κατηγορία των λεγομένων μυστών. Στην οικονομία των 
μυστηρίων, ο τίτλος έχει µια ψηλή θρησκευτική σημασία. Στην παλιά διαμόρφωση των τάξεων των 


μυστών, οι Στρατιώτες ήταν χωρίς αμφιβολία µια αδελφότητα νεαρών σχηµατισµένη από 

αληθινούς πολεμιστές, που ως αποστολή τους είχαν το κυνήγι και η µάχη. Ο Τερτυλλιανός που 
Φαίνεται να γνώριζε καλά τα μυστήρια του Μίθρα, µιλά επί μακρόν για την μύηση του Στρατιώτη. 
Ο διάβολος λέει ο Τερτυλλιανός «βαπτίζει ορισμένους απὀ τους πιστούς του. Τους υπόσχεται ότι 
τα αμαρτήματα τους θα συγχωρεθούν αφότου λουσθούν. Και εάν αναφερθώ ακόµα περισσότερο 
στον Μίθρα, εκείνος (ο διάβολος) τους σηµαδεύει στο µέτωπο τους στρατιώτες του, τελεί την 
προσφοράτου ψωμιού, δίνει µια εικόνα της ανάστασης καιτης εξωνήσης µε την κορώνα και µετο 
σπαθί». Το συμπέρασμα που εξάγεται απὀ εδώ είναι ότι η μύηση των Στρατιωτώὠν περιελάμβανε 
µια βάπτιση µε την ευκαιρία της οποίας έκαναν κάποιο σηµάδι στο µέτωποτου μυούμενου. 


Ο Τερτυλλιανός θεωρεί ότι το τελετουργικὀ αυτό σε µεγάλο µέρος ομοιάζει κατά τρόπο 
εκπληκτικό µετο χριστιανικό βάπτισμα, στην δεδομένη περίπτωση µε αυτό το «σηµάδεµμα» που το 
συνοδεύει Και το οποίο αργότερα ονομάσθηκε χρίσμα. Οι πρώτοι ισχυρισμοί του Τερτυλλιανού 
είναι γενικής τάξης, επειδή ξέρει ότι ο διάβολος βαφτίζει και άλλους εκτός από τους θιασώτες του 
Μίθρα. Όμως µόνο στην λατρεία του Μίθρα το µέτωποτου μύστη σημαδεύεται µε ένα σημάδι στο 
βάπτισμα, όπως στην χριστιανική εκκλησία. Μόνο που ο Μίθραςτο έκανε µε έναν πιο βίαιο τρόπο 
από ότι η Εκκλησία. Αυτός σηµάδευε τους ανθρώπους του µε πυρακτωμμένο σίδερο, όταν ο 
χριστιανός επίσκοπος ή ιερέας αργότερα αρκείται να κάνει µε το δἀχτυλό του στο µέτωπο του 
νεοφύτου το σηµείο του σταυρού, ένα σηµάδι απὀ λάδι που εξαλείφεται αργότερα καιτο οποίοο 
χριστιανός το επαναλαμβάνει συχνά από µόνοςτου. Ο σκοπός του τελετουργικού ήταν ο ίδιος: ο 
Στρατιώτης αφιερωνόταν στον Μίθρα, όπως ο χριστιανός αφιερώνεται στον Χριστό. 


Οι πληροφορίες σχετικά µε τους Λέοντες είναι λίγες. Ο Τερτυλλιανός τους μνημονεύει µόνο 
παροδικά όταν µιλά περί της λατρείας των Φυσικών στοιχείων στις παγανιστικές θρησκείες: 
διαπιστώνοντας την ύπαρξη µιας τέτοιας λατρείας στους «μάγους της Περσίας, τους ιεροφάντες 
της Αιγύπτου και τους γυµνοσοφιστές της Ινδίας», επισημαίνει κατόπιν την ταύτιση των θεών µε 
τα Φυσικά στοιχεία και προσθέτει: «Έτσι παρουσιάζονται οι Λέοντες του Μίθρα, ως μυστικιστικοί 
αντιπρόσωποι της ξηρασίας και του καύσωνα». Από αυτό Φαίνεται ότι ο Τερτυλλιανός γνώριζε την 
θεολογία του Μίθρα τόσο καλά όσο γνώριζε και τα τελετουργικά του. Στο ίδιο πράγμα αναφέρεται 
ο Πορφύριος, όταν επιβεβαιώνει την χρήση του μέλιτος στην αφιέρωση των Λεόντων: Οι Λέοντες 
έβαζαν μέλι στην γλὠσσα και έχυναν μέλι στα χέριατους. Σύµφωνα μάλιστα µε τον άγιο Γρηγόριο 
τον Ναζιανζηνό, (ΟΥ. ΙΝ, 52], ο αυτοκράτορας Ιουλιανός µετά την αποστασία του από τον 
χριστιανισμό, καθάριζε τα χέρια του µε μέλι όταν άγγιζε τον ευχαριστιακό άρτο. Και από αυτήν του 
την ενέργεια φαινόταν ότι ήταν μυημένος στον Μίθρα. 


Το μέλι χρησιμοποιείτο και στην μύηση της επόµενη βαθμίδας, εκείνης του «Πέρση». Σύµφωνα µε 
τα λεγόμενα του Πορφυρίου, το μέλι δεν έχει µόνο µια καθαρτική ιδιότητα, αλλά και ικανότητα 
συντήρησης. Όπως και στην προηγούµενη περίπτωση, η χρήση του μέλιτος δικαιολογείται από τον 
υψηλό βαθµό της µύησης. Υποτίθεται ότι αυτός ο βαθμός της µύησης θα είχε θεσπιστεί για να 
θυμίζει την περσική καταγωγή της μµιθραϊκής λατρείας και για την συμπερίληψη των ξένων 
προσήλυτων στο περσικό έθνος. 


Μετά τον βαθµό του Πέρση ακολουθούσε ο Ηλιοδρόμος. Όπως και ο Μίθρα, ο συγκεκριμένος 
µύστης, ήταν εξομοιωµένος µε τον Ἠλιο. Αυτός δεν έτρεχε µπροστά απὀ τον Ἠλιο, αλλά ανέβαινε 
μαζί του στο άρμα του. Η αντίστοιχη μυθική σκηνή φιγουράρει συχνά στους μικρούς πίνακες των 
ανάγλυφων. Από το άρμα του ο Ἠλιος απλώνει το χέρι του στον Μίθρα, που ανεβαίνει δίπλα του. 
Λοιπόν ο Μίθρας ήταν ο πρὠτος του Ηλιοδρόμος, όπως επίσης ήταν και ο πρὠτος Πέρσης. Στην 
οικονοµία των μυστηρίων και στην αστρολογική τους ερμηνεία, ο βαθμός αυτός, υπεράνω του 
οποίου δεν υπάρχει παρά µόνον ο ανώτατος βαθμός, παρουσιάζει τον μύστη στον δρόµο προς τον 

ουρανό, όπου δεν του μένει πια παρά µόνο να εισδύσει µαζί µε τον Μίθρα για να αγγίξει την 
σφαίρα της θεότητας. Η µυθική σκηνή παρουσιάζει πιθανώς την ανάβαση- ανάληψη του Μίθρα 
στον ουρανό µετά το πέρας των κατορθωµάτων του και αναπαριστά την υποδοχή των εκλεκτών 
στον ουρανό του Αχούρα Μάΐζδα. Εδώ δεν γίνεται λόγος για ευτυχία στον κάτω κόσµο, την 
κατοικία των θνητών, αλλά για την ευτυχία του ουρανίου κόσμου, της σφαίρας του αιωνίου 


Φωτός. 


Ο ανώτατος βαθμός ήταν εκείνος του Πατρός, του οποίου η τάξη, στην ιεραρχική διαβάθµιση 
αντιστοιχούσε σε εκείνη του Μίθρα στον ουρανό. Ο όρος «Πατήρ» μπορούσε να συναντηθεί 
παντού και έτσι είναι πιθανόν η υιοθεσία του να µην οφείλετε σε επίδραση των ελληνικών 
θιάσων. Στην αρχή, οι Πατέρες ήταν πιθανώς οι πιο ηλικιωμένοι, οι σοφοί γέροντες, οι τηρητέςτων 
ιερών παραδόσεων της φυλής. Στην οικονομία των μυστηρίων ήταν οι πλήρως µυημµένοι, εκείνοι 
των οποίων η κοινωνία µε τον Μίθρα ήταν πλήρης. Επικεφαλής τους ήταν ο «Πατήρ Πατέρων», 
αδιαφιλονίκητος µεγάλος μαέστρος των τελετών της µύησης και πνευματικός οδηγός ολόκληρης 
της κοινότητας που ήταν διαβαθµισµένη σε διαφορετικές τάξεις. 


Θυσίες στα μυστήρια του Μίθρα 

Κρίνοντας απὀ τα ερείπια που ανακαλύφθηκαν στους τόπους όπου τελούνταν οι θυσίες, Φαίνεται 
ότι αυτές ήταν αρκετά πολυάριθµες στην λατρεία του Μίθρα. Οι ανασκαφές Φανέρωσαν µια 
πληθώρα σιδερένιων, ορειχάλκινων και μπρούντζινων μαχαιριών και ακόµα µερικές αλυσίδες που 
χρησιμοποιούνταν πιθανώς στο δέσιμο των θυμάτων. Θυσιάζονταν βόδια, πρόβατα, κατσίκες, 
γουρούνια, και ένας μεγάλος αριθµός απὀ κότες. Φαίνεται ότι κάποιες φορές θυσιάζονταν και 
άγρια ζώα, όπως για παράδειγµα αγριόχοιροι, ελάφια, λύκοι και αλεπούδες. Επειδή αυτό το 
τελευταίο ζώο ήταν το ζὠοτου Αριµάν, δεν φανταζόµαστε ότι θα μπορούσε να φιγουράρει σε µια 
θυσία που θα προσφερόταν στους ουράνιους θεούς. Κατά συνέπεια είµαστε αναγκασμένοι να 
δεχθούμε ότι οι θιασώτες του Μίθρα τελούσαν και ένα τελετουργικό του Αριµάν και θυσίαζαν 
προς τιµή του. Εξάλλου, το γεγονός αυτό είναι επιβεβαιωμένο και απὀ τα αφιερώματα στα οποία 
εμφανίζεται το όνοµα του. Όσο αντίθετο να ήταν κάτι τέτοιο µε τις αρχές της Αβέστα δεν πρέπει 
να µας εκπλήττει, επειδή η ύπαρξη της λατρείας του Αριµάν στους αρχαίους Πέρσες είναι 
επιβεβαιωμµένη απὀ τον Ηρόδοτο (Ηροδότου, ΝΜΙ, 113-114) και τον Πλούταρχο (Περί Ίσιδος και 
Οσίριδος, 33). Μόνο µια μεταρρύθμιση κυριαρχούµενη απὀ µια θεολογική αρχή θα μπορούσε να 
στερήσει την ἐκφραση σεβασμού απὀ έναν θεό τόσο πολύ ισχυρό. Στην παρούσα περίσταση τα 
μυστήρια δεν έκαναν τίποτε άλλο παρά µόνον να διατηρούν την αρχαία παράδοση της περσικής 
λατρείας. 


Η θυσία του ταύρου 

Η πρὠτη θυσία ήταν η θυσία του ταύρου που τελέσθηκε απὀ τον ίδιο τον Μίθρα προσωπικά, και 
οι πιστοί του συνέχισαν το παράδειγµα του. Η πιο γνωστή µιθραϊκή αναπαράσταση της είναι η 
εξής: σε ένα σπήλαιο, Φαίνεται ο ταύρος πεσµένος στην γη, µε τα μπροστινά πόδια διπλωµένα 
κάτω απὀ αυτόν και µε τα πισινά τεντωμένα. Ο Μίθρα στέκεται έχοντας καβαλήσει το ζώο µετο 
αριστερό του γόνατο διπλωμένο και µετο δεξί του πόδι απλωμένο πάνω από το δεξί μπούτι του 
ταύρου. Με το αριστερό του χέρι τραβά προς τα πάνω το πεσμµένο ζώο, του οποίου το κεφάλι 
στρέφεται προς τον ουρανό, και µε το δεξί του χέρι του χώνει στο πίσω µέρος του τραχήλου ένα 
μικρό σπαθί. Ο Μίθρας ο ίδιος έχει το κεφάλι του γυρισµένο, σαν να κοιτάζει πίσω, συχνά µε µια 
περίεργη ἐκφραση λύπης. Ένας ιέρακας που υπάρχει στα αριστερά του σκύβει προς αυτόν. Στην 
αριστερή γωνία εµφανίζεται συχνά η Φιγούρα του Ἠλιου, ενώ στην δεξιά εκείνη της Σελήνης. Στο 
κάτω µέρος Φαίνεται ένας σκύλος χιμώντας προςτο αίμα που αναβλύζει από την πληγή και το ίδιο 
κάνει ένα Φίδι. Ένας σκορπιός πιάνει µετις δαγκάνες του τους όρχεις του ετοιµοθάνατου ζώου και 

το τσιµπάει µε την άκρη της λαβής. Κάποιες φορές συμμετέχει στην σκηνή και ένα μυρμήγκι. 
Άλλοτε κάτω απὀ τον ταύρο παριστάνεται ένας κρατήρας, βάζο µε δύο λαβές, και ένα λιοντάρι 
Φαίνεται να κοιτάζει ή να πίνει απὀ αυτό, ενώ το Φίδι φαίνεται να κάνει το ίδιο πράγμα από την 
αντίθετη µεριά. Από την µια και την άλλη πλευρά στέκονται δύο νέοι άνδρες, ο ένας εκτων δύο, ο 
Καούτες, κρατώντας έναν σηκωµένο δαυλό, και ο άλλος ο Καουτοπάτες κρατάει έναν δαυλό 
γερµένο προς την γη, και οι δύο είναι ντυµένοι όπως ο Μίθρας και φέρουν στο κεφάλι το ίδιο 
είδος σκούφιας. Σαν µια τελευταία λεπτομέρεια, αλλά η οποία πιθανώς δεν είναι και η λιγότερο 
σηµαντική, η ουρά του ταύρου, σηκωµένη πίσω, τελειώνει µε µια χεριά στάχυα. Είχαν 
παρατηρηθεί ακόµα µνηµεία στα οποία, αντί για αίμα, απὀ την πληγή του ταύρου χυνόταν 
στάχυα. 


Τα ανάγλυφα συνιστούν µια μαρτυρία του γεγονότος ότι για τον Μίθρα και τον ταύρο πρωταρχικά 
υπήρχε ένας ολόκληρος μυστικός θρύλος. Η αβεστική παράδοση, διατήρησε τον θρύλο για τον 
θυσιαζόµενο ταύρο στις αρχές του κόσμου απὀ τον οποίον εμφανίσθηκαν οι πλανήτες. Από το 
σπέρµα του που συγκεντρώθηκε και καθαρίσθηκε απὀ την σελήνη, γεννήθηκαν όλα τα είδη των 
ὠφέλιμων ζώων. Η Ψυχή του ταύρου ανεβαίνοντας μέχρι τους θεούς, έγινε το πνεύμα που 
προστατεύει τα κοπάδια. Εκείνος ο ταύρος που σκοτώθηκε απὀ τον Μίθρα ήταν ο θεϊκός ταύρος η 
θυσία του οποίου θα πραγµατοποιείτο, σύµφωνα µε την αβεστική πίστη, στο τέλος των χρόνων 
από το χέρι του Σαοσυάντ: τότε το πάχος του θεϊκού ταύρου, ανακατεµένο µε τον χυμό του 
λευκού φυτού Παοηπα, θα γινόταν για τους εκλεκτούς ένα ποτό της αθανασίας. Έτσι ο Μίθρας που 
µετην θυσία του ταύρου έγινε δημιουργός θα γινόταν και σωτήρας. 


Συνήθως οι μύθοι δεν έχουν µια λογική πολύ αυστηρή. Όμως η ερµηνεία του μύθου πρέπει να 
είναι η εξής: Η σκηνή της θυσίας του ταύρου ο οποίος κυνηγιέται και κατόπιν σκοτώνεται 
αποδεικνύει την αρχαιότητα του μύθου που αντιστοιχεί στις συνήθειες ενός λαού ο οποίος 
ασχολείτο µε το κυνήγι. Σύµφωνα µε τον μύθο η εντολή του Ηλίου να θανατωθεί ο ταύρος 
μεταφέρθηκε στον Μίθρα απὀ τον κόρακα-ιέρακα και ότι ο Μίθρας παρά την θέληση του την 
εκτέλεσε. Από εδὠ προκύπτει και η παρουσία του Ηλίου σε ορισμένους πίνακες. Εκείνη της 
Σελήνης οφείλεται παρομοίως στις σχέσεις μεταξύ αυτής και του ταύρου. Οι δορυφόροι του 
Αριµάν, ο σκορπιός, το μυρμήγκι και το Φίδι, εκείνα που προσπαθούσαν να δηλητηριάσουν ή να 
ρουφήξουν το σπέρµα της ζωής, δεν κατάφεραν να το κάνουν. Οι Καούτες και Καουτοπάτες είναι 
οι αντικαταστάτες του Μίθρα, ο Καύτης εκπροσωπώντας τον ήλιο ο οποίος ανεβαίνει στην αψίδα 
ή την µέρα που προχωρεί, απὀ το ηλιοστάσιο του χειμώνα μέχρι την ισημερία της άνοιξης, και ο 
Καυτοπάτης αναπαριστών τον ήλιο στην παρακμή του ή την ηµέρα η οποία µικραίνει. Τα στάχυα 
από την ουρά του ταύρου µας φανερώνουν ὁτι το στάρι προέρχεται απὀ τον θυσιασµένο ταύρο, 
µε το στάρι Φτιαχνόταν το ψωμί του δείπνου. Η θυσία του ταύρου τοποθετήθηκε στις αρχές του 
χρόνου σαν αρχή της ζωής στην γη ακριβώς γιατί η αποστολή της ήταν να προκαλέσει την 
αναγέννηση της Φύσης. 


Δεν έχει νόηµα να ερευνηθεί το πως μπορούσε να θυσιαστεί ένας ταύρος πριν καν να υπάρξουν τα 
ζώα. Επειδή τότε δεν υπήρχαν ούτε άνθρωποι και δεν υπήρχε ούτε καμία τάξη των πραγμάτων. 
Αυτός ο ταύρος πρώὠτα δεν ήταν τόσο ένα ζώο, όσο ένα ζωντανό πνεύμα, ένα πρωτότυπο του 
ταύρου της θυσίας, φέρνοντας µέσα του το σπέρµα απὀ το οποίο θα γεννιόνταν όλες οι υπάρξεις. 
Ταυτόχρονα δεν πρέπει να ξεχνάµε ότι ο ταύρος που θυσιαζόταν κάθε έτος δεν ήταν ένα 
συνηθισμένο ζώο. ταν µια εκδήλωση της παγκόσμιας ζωής, η πιο τέλεια ἐκφρασή αυτής, σε 
αυτήν ήταν συμπυκνωμµένες, για να το πούμε έτσι, οι ιδιότητες της: Και για αυτό, µε την 
μεσολάβηση της θυσίας, αυτές οι ιδιότητες μπορούσαν να διαδοθούν σε ολόκληρη την φύση. Έτσι 
θεωρείτο ο πρωταρχικός ταύρος. Το θύμα που θυσιαζόταν ετησίως ήταν στην πραγματικότητα 

θεϊκό, επειδή ο πρωταρχικός ταύρος ήταν κατ’ εξοχή θεϊκός. Όσο γιατις συνθήκεςτης θυσίαςτου, 
ήταν το ίδιο νεφελώδεις όπως και οταύρος ο ίδιος. 


Η µιθραϊκή λειτουργία 

Ωστόσο, η θυσία του ταύρου, του οποίου ο μύθος Φαίνεται να συσχετιζόταν τόσο στενά µετο ιερό 
δείπνο των μυστών, δεν είχε καθόλου, όπως Φαίνεται, την έννοια του να παρέχει κρέας για αυτό 
το γεύμα. Ο πρωταρχικός ταύρος δεν φΦαγώθηκε και ούτε καν κόπηκε σε κομμάτια: η ζωή εξήλθε 
από το σώμα του για να μεταδοθεί µε γοργότητα στην γη. Ο ταύρος της εσχατολογικής θυσίας δεν 
πρέπει ούτε καν να διαµελίστηκε για να τραφούν οι εκλεκτοἰί. Λέγεται µόνον ότι το λίπος του 
µπήκε σαν συνθετικό στο ποτό της αθανασίας. Όπως η ουράνια 5οπ]8 στην βεδική μυθολογία, 
είναι σπέρµα ενός ζωικού θύματος και είναι ταυτισµένο µε το Φεγγάρι, έτσι και το περσικό Π8ΟΙΙ8 
είναι το σπέρµα του πρωταρχικού ταύρου. Οι μύθοι αυτοί αφήνουν να εννοηθεί ότι στο 
τελετουργικό του Μίθρα, το κρέας του θυσιασµένου ταύρου στην µεγάλη θυσία δεν τρωγόταν 
ποτέ. Στα συστατικά του μιθραϊκού δείπνου περιλαμβανόταν µόνον η θεϊκή ουσία του ταύρου και 
όχι η φυσική του µορφή και ουσία. Μια τέτοια θυσία είναι λοιπόν τελείως ευσυµβίβαστη µε την 
αποχή απὀ την κατανάλωση κρέατος στα λειτουργικά δείπνα. Όπως θα μπορούσε να είναι το ίδιο 
ταιριαστή µε την άσκηση του ίδιου είδους αποχής και εκτός του ιερού σπηλαίου. 


Ο Τερτυλλιανός αναφέρει ότι ο διάβολος σύστησε στα πλαίσια της λατρείας του Μίθρα την 
«προσφορά του ψωμιού». Όμως η προσφορά των Ψωμιών συναντιέται σχεδόν παντού στις 
αρχαίες λατρείες. Το ότι το συγκεκριµένο μµιθραϊκό τελετουργικό είχε µια µεγάλη σοµοιότητα µετο 
χριστιανικό αντίστοιχο αυτό οφείλεται στο γεγονός ότι η προσφορά στην μµιθραϊκή λατρεία δεν 
ήταν µια απλή προσφορά, αλλά αποτελούσε το µιθραϊκό ισοδύναμο του χριστιανικού δείπνου και 
λάμβανε χώρα σε συνθήκες απολύτως όμοιες µε εκείνες στις οποίες στις οποίες τελείται το 
χριστιανικό δείπνο. Αυτή η σχέση εξέπληξε ήδη τον ἁγιο Ιουστίνο, ο οποίος όπως και ο 
Τερτυλλιανός, έζησε αρκετά κοντά για πολύ καιρό τον παγανισµό πριν να προσηλυτιστεί στην 
πίστη του Χριστού. Περιγράφοντας το χριστιανικό δείπνο, στο οποίο δεν έπαιρναν µέρος παρά 
µόνον οι βαπτισµένοι πιστοί, ο άγιος Ιουστίνος λέει ότι το ψωμί και η κούπα µε το κρασί δεν 
θεωρούνται ότι είναι κοινό ψωμί και ποτὀ. Όπως µέσω της δύναμης του Θεϊκού Λόγου, ο Ιησούς 
Χριστός απέκτησε σώμα και αίμα για την σωτηρία των ανθρώπων, το ίδιο και η τροφή η οποία 
πρέπει να θρέψει το σώμα και το αίμα του πιστού είναι εξαγιασµένη µε την προφορά της 
ευχαριστιακής προσευχής και έγινε σώµα και αίµα του Ενσαρκωµένου Λόγου, όπως μπορούµενα 
δούµε στις «Πράξεις των Αποστόλων». Και όπως διαβάζει τους λόγους της σύστασης, ο ἁγιος 
Ιουστίνος τους ερμηνεύει µε τον ακόλουθο τρόπο: «είναι εκείνα που οι κακοί δαίµονες µε την 
µίµηση παρέγραψαν και τα µιµήθηκαν και στα μυστήρια του Μίθρα. Επειδή στις τελετές µύησης 
παρουσιάζονται το ψωμί και µια κούπα µε κρασί, ξαφνικά µε ορισμένες µορφέςτις οποίες ξέρετε 
ή µπορείτε να μάθετε». 


Η πληροφορία είναι ακριβής. Ο ἁγιος Ιουστίνος γνώριζε τέλεια την µιθραϊκή λατρεία, το 
τελετουργικά και τις µορφές της. Μπορεί να αποφεύγει να διαβάσει αυτά τα λόγια για να µην 
σοκάρει υψηλά πρόσωπα στα οποία απευθύνεται επαναλαμβάνοντας µερικές κουβέντες του 
μυστηρίου, ή ίσως να ενεργεί έτσι ίσως επειδή το περιεχόµενο των τύπων τον έκανε και αυτόν να 
διστάζει. Οι μιθραϊκοί τύποι ήταν κάποιες μυστικές εκφράσεις ανάλογες µε το «Αυτό είναι το 
σώμα µου», «Αυτό είναι το αίµα µου», που θυμίζουν στον χριστιανό την υψηλή σηµασία της Θείας 
Ευχαριστίας. Ο Τερτυλλιανός χαρακτηρίζει την µιθραϊκή λειτουργία ὡς προσφορά ψωμιού, και ο 
άγιος Ιουστίνος ισχυρίζεται ότι το σερβιριζόµενο ποτό ήταν νερό. Μπροστά στους μύστες ήταν 
τοποθετημένα ψωμιά ενώ εκείνοι ήταν ξαπλωμένοι σε μαξιλάρια που βρίσκονταν κατά µήκος του 

ναού. Στην συνέχεια τους προσφέρονταν οι κούπες. Οι ιερές ευχές προφέρονταν από αυτούς, ἡ 
ίσως απὀ τον «πατέρα των Πατέρων». 


Στην πραγματικότητα, η αναλογία ήταν αξιοσημείωτη, επειδή το ιερὀ Ψωμί και το ποτό 
αναπαριστούσαν την ουσία του ταύρου, του μυστικιστικού ταύρου, του θεϊκού ταύρου ο οποίος 
ήταν ο Μίθρα. Και αυτή η σχέση δεν ήταν ούτε αμυδρή ούτε υπονοούµενη. Πιθανώς εκφραζόταν 
κατηγορηματικά, επειδή ο άγιος Ιουστίνος την γνώριζε, ήταν εντυπωσιασμένος απὀ αυτήν, και δεν 
μπορούσε να µην διακρίνει σε αυτήν µια πίστη και µια λειτουργική οικονοµία σε ένα σύνολο 
παρόμοιο µε την χριστιανική πίστη και την χριστιανική λειτουργία. Αναγκασµένος να εξηγήσει µια 
τέτοια αντιστοιχία και γνωρίζοντας κατά τα άλλα πολύ καλά ότι τα τελετουργικά των μυστηρίων 
δεν ήταν καθόλου µια µίµηση των πρόσφατης ημερομηνίας χριστιανικών τελετουργιών, µέμφεται 
την µίµηση του ευχαριστιακού δείπνου απότους δαίµονες. 


Τα μυστήρια του Μίθρα ήταν µια θρησκεία επιβλητική. Ο θεός ήταν νέος, όμορφος, γενναίος και 
ακηλίδωτος. Επιπλέον ήταν ο µόνος σωτηριολογικός θεός που δεν πέθαινε. Αυτός ο θεός κήρυττε 
µια αυστηρή ηθική, την οποία αυτός πρὠτος ακολουθούσε. Το πόσο βαθιά και πνευματική ήταν η 
θρησκεία του Φαίνεται εάν συγκριθεί µε εκείνες τις µυστηριακές λατρείες της Δήμητρας και της 
Κόρης, ή του Διονύσου µετις ποµπές του απότις εκστατικές γυναίκες, ή της Κυβέλης καιτου Άττη, 
αλλά ακόµα και εκείνης της Ίσιδος και του Όσιρη, µε το νεκρικό τελετουργικό τους γεμάτο µε 
πλουσιοπάροχα τραπέζια. Δεν γνωρίζουμε ὠστόσο ακόµα τώρα την αιτία για την οποία η θυσία 
του ταύρου τελείτο µε τέτοια σοβαρότητα. Αυτή η σωτηριακή θυσία αναπαριστούσε στις αρχές το 
πάθηµα ενός θεού. Πιθανώς η εξήγηση να είναι ότι ο Μίθρας, όντας θεός σωτήρας -και µε µια 
συμπεριφορά πιο αυθεντική από ότι η πλειοψηφία των άλλων θεών των μυστηριακών θρησκειών- 
να ήταν αυτός ο ίδιος, κατά κάποιον ορισμένο τρόπο, ένας θεός ο οποίος έπασχε. 


Τελικά ο μιθραϊσμός, πιθανώς επειδή δεν μπόρεσε να αφομοιώσει την ελληνική Φιλοσοφία και 
ίσως να προσαρμοστεί στις απαιτήσεις των καιρών, εξαλείΦθηκε απὀ την Ευρώπη πρώτα και την 
Μικρά Ασία αργότερα, αφήνοντας ελεύθερο το πεδίο για το άστρο του χριστιανισμού που τότε 
ανέτειλε. 

